Den 29. august fremsatte Tyskland tilskyndet af Storbritannien et diplomatisk tilbud, som betød, at ''Fall Weiss'' måtte udskydes. Ved midnat den 29. august overgav den tyske udenrigsminister [[Joachim von Ribbentrop]] den britiske ambassadør sir Neville Henderson en liste med betingelser, som ifølge tyskerne ville sikre fred med Polen. Danzig skulle tilbageleveres til Tyskland. [[Gdynia]] skulle forblive i Polen, og der skulle inden årets udgang gennemføres en folkeafstemning i den polske korridor baseret på dem, som boede der i 1919.<ref>''Documents Concerning the Last Phase of the German-Polish Crisis'', Proposal for a settlement of the Danzig and the Polish Corridor Problem as well as of the question concerning the German and Polish Minorities (New York: German Library of Information), p 33–35...'''se også:''' ''Documents Concerning German-Polish Relations and the Outbreak of Hostilities Between Great Britain and Germany on September 3, 1939'' (Miscellaneous No. 9) Message which was communicated to H.M. Ambassador in Berlin by the State Secretary on August 31, 1939 at 9:15 p.m. (London: His Majesty's (HM) Stationary Office) p. 149–153.</ref> En udveksling af mindretalsbefolkninger mellem de to lande blev foreslået.<ref name=doc145153>se: ''Documents Concerning German-Polish Relations'', 149–153.</ref> En polsk befuldmægtiget minister skulle ankomme til Berlin og acceptere disse betingelser senest ved middag den følgende dag.<ref name=doc145153 /> Det britiske kabinet vurderede, at disse betingelser var "rimelige" bortset fra kravet om straks at møde en befuldmægtiget minister, en form for [[ultimatum]].<ref>''Final Report By the Right Honourable Sir Nevile Henderson (G.C.M.G) on the circumstances leading to the termination of his mission to Berlin'' September 20, 1939. (London: His Majesty's Stationary Office), p. 24</ref> Da den polske ambassadør Lipski skulle mødes med Ribbentrop den 30. august, meddelte han, at han ikke havde fuldmagt til at underskrive, hvorefter Ribbentrop sendte ham væk. Det blev derefter meddelt i radioen, at Polen havde afvist Tysklands tilbud, og forhandlingerne med Polen var afsluttet.<ref>se: ''Final Report By the Right Honourable Sir Nevile Henderson'', p. 16–18</ref>
Historie